CELEX: 31989D0013
Language: el
Date: 1988-12-21 00:00:00
Title: Απόφαση της Επιτροπής της 21ης Δεκεμβρίου 1988 σχετικά με τη διατήρηση του καθεστώτος ορισμένων περιοχών του εδάφους της Γαλλικής Δημοκρατίας όσον αφορά την κλασική πανώλη των χοίρων

Avis juridique important

|

31989D0013

Απόφαση της Επιτροπής της 21ης Δεκεμβρίου 1988 σχετικά με τη διατήρηση του καθεστώτος ορισμένων περιοχών του εδάφους της Γαλλικής Δημοκρατίας όσον αφορά την κλασική πανώλη των χοίρων  

Επίσημη Εφημερίδα αριθ. L 007 της 10/01/1989 σ. 0034 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1988  σχετικά με τη διατήρηση του καθεστώτος ορισμένων περιοχών του εδάφους της Γαλλικής Δημοκρατίας όσον αφορά την κλασική πανώλη των χοίρων  (Το κείμενο στη γαλλική γλώσσα είναι το μόνο αυθεντικό)  (89/13/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία του Συμβουλίου 80/1095/ΕΟΚ της 11ης Νοεμβρίου 1980 που καθορίζει τις συνθήκες που προορίζονται να καταστήσουν και να διατηρήσουν την επικράτεια της Κοινότητας απρόσβλητη από την κλασική πανώλη των χοίρων (1), όπως τροποποιήθηκε τελευταία από την οδηγία 87/487/ΕΟΚ (2), και ιδίως το άρθρο 8 παράγραφος 3,  Εκτιμώντας:  ότι με την απόφαση 88/567/ΕΟΚ της 3ης Νοεμβρίου 1988 η Επιτροπή ενέκρινε το σχέδιο για την ταχεία εξάλειψη της κλασικής πανώλης των χοίρων που υπεβλήθη από τη Γαλλική Δημοκρατία (3), και ότι αυτό το σχέδιο καταρτίστηκε για να συμπληρώσει την εξάλειψη της κλασικής πανώλης των χοίρων·  ότι, μετά από την θετική εξάλειψη της κατάστασης όσον αφορά την ασθένεια, η Επιτροπή εξέδωσε την απόφαση 87/361/ΕΟΚ (4), όπως τροποποιήθηκε τελευταία από την απόφαση 88/631/ΕΟΚ (5), με την οποία αναγνωρίζονται ορισμένα μέρη του εδάφους της Γαλλικής Δημοκρατίας ως επίσημα απρόσβλητα από την κλασική πανώλη των χοίρων·  ότι επανεμφανίσθηκαν κρούσματα της κλασικής πανώλης των χοίρων κατά τη διάρκεια του μηνός Νοεμβρίου 1988 σε τμήματα του εδάφους της Γαλλικής Δημοκρατίας τα οποία αναγνωρίστηκαν ως περιοχές επίσημα απαλλαγμένες από την κλασική πανώλη των χοίρων στο πλαίσιο της εξάλειψης·  ότι τα κρούσματα που διαπιστώθηκαν συνδέονται μεταξύ τους επιζωοτικά και ότι εμφανίστηκαν έξι συγκεκριμένα διοικητικά διαμερίσματα τα οποία βρίσκονται σε μια περιορισμένη γεωγραφική περιοχή·  ότι οι γαλλικές αρχές έλαβαν όλα τα αναγκαία μέτρα για να επιλέξουν την ασθένεια και κάθε κίνηση χοίρων και προϊόντων χοίρου προς το εξωτερικό των μερών του εδάφους που είναι εκτεθειμένα σε κινδύνους μόλυνσης·  ότι, υπό τις συνθήκες αυτές, είναι σκόπιμο να διατηρηθεί το καθεστώς του επίσημα απρόσβλητου από την κλασική πανώλη των χοίρων ορισμένων περιοχών της Γαλλικής Δημοκρατίας για τη διάρκεια που είναι αναγκαία για τη διευκρίνιση της κατάστασης και την έγκριση των κατάλληλων μέτρων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Διατηρείται μέχρι τις 7 Φεβρουαρίου 1989 το καθεστώς των ακολούθων περιοχών της Γαλλικής Δημοκρατίας ως επισήμως απρόσβλητων από την κλασική πανώλη των χοίρων:  - Drome,  - Haute-loire,  - Isere,  - Loire,  - Rhone,  - Saone-et-Loire.  Άρθρο 2  Η Επιτροπή παρακολουθεί την εξέλιξη της κλασικής πανώλης των χοίρων στη Γαλλική Δημοκρατία προκειμένου να εκδώσει πριν από τις 7 Φεβρουαρίου 1989 τις κατάλληλες αποφάσεις σε συνάρτηση με αυτήν την εξέλιξη.  Άρθρο 3  Η παρούσα απόφαση απευθύνεται στη Γαλλική Δημοκρατία.  Βρυξέλλες, 21 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 280 της 3. 10. 1987, σ. 24.  (3) ΕΕ αριθ. L 310 της 16. 11. 1988, σ. 35.  (4) ΕΕ αριθ. L 194 της 15. 7. 1987, σ. 31.  (5) ΕΕ αριθ. L 350 της 20. 12. 1988, σ. 57.